“У цяперашні Велікодны перыяд Божае слова па-ранейшаму паказвае нам прыклады паслядоўнага стылю жыцця, для таго, каб мы былі супольнасцю Уваскрослага Пана, — звярнуў увагу Папа. — Сярод іх, заклік Езуса ў сённяшнім Евангеллі: “Заставайцеся ў Маёй любові” (Ян 15, 9). Знаходжанне ў рэчышчы Божай любові, пастаяннае прабыванне у ёй, з’яўляецца ўмовай для таго, каб наша любоў не згубіла па дарозе свайго запалу і адвагі. Мы таксама, як Езус, і ў Ім, павінны прыняць з падзякай любоў, якая зыходзіць ад Айца, і заставацца ў гэтай любові, стараючыся не адыходзіць ад яе праз эгаізм і грэх. Гэта вельмі патрабавальная праграма, але не немагчымая.